stanford-oval/wikipedia huggingface dataset:
อย่าเอาเขามาเกี่ยวเรื่องนี้
การตอบรับ

เพลง อย่าเอาเขามาเกี่ยวเรื่องนี้ ติดอันดับสูงสุดที่ 13 จากการจัดอันดับของ 95.5 เอฟเอ็ม ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 22 ธันวาคม พ.ศ. 2556 และติดอันดับสูงสุดที่ 19 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 6 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
การตอบรับ > ชาร์ต

| ชาร์ต (พ> ศ. 2554) | อันดับสูงสุด |
| --- | --- |
95.5 เอฟเอ็ม เวอร์จิ้นฮิตซ์ ชาร์ตท็อป 40: 13
อีเอฟเอ็ม ชาร์ต 94 ท็อป แอรเพลย์: 19
อ๊าด (บุคคล)

ตามความเชื่อของอิสลาม อ๊าด (เรียกอีกอย่างว่า อาด) ซึ่งมาจากตะวันออกเฉียงเหนือและเป็นบรรพบุรุษของเผ่าอ๊าด เป็นบุตรของเอาส์ (عوس) ซึ่งเป็นบุตรของอิร็อม (إرم) ซึ่งเป็นบุตรของซาม บุตรชายของนบีนูห์ (سام بن نوح) อีกทอดหนึ่ง ดังนั้น จึงกล่าวกันว่านบีนูห์เป็นปู่ทวดของอ๊าด
ในความเชื่อของอิสลาม เผ่าอ๊าดเป็นชนกลุ่มแรกในอาระเบีย พวกเขาเป็นชนอาหรับที่สูญพันธุ์ (العرب البائدة)
หลังจากการตายของอ๊าด ชะดีดและชัดดาด ลูกชายทั้งสองของเขา ขึ้นครองราชย์เหนือเผ่าอ๊าด จากนั้นเผ่าอ๊าดก็กลายเป็นคำเรียกรวมสำหรับผู้ที่สืบเชื้อสายมาจากอ๊าด
ตามคัมภีร์อัลกุรอาน อิร็อมแห่งเสาหินเป็นสถานที่ซึ่งนบีฮูด (هود) ถูกส่งไปเพื่อนำผู้คนกลับสู่เส้นทางอันชอบธรรมของอัลลอฮ์ พลเมืองของอิร็อมยังคงอยู่ในแนวทางที่นับถือพระเจ้าหลายองค์ และพระองค์อัลลอฮ์ได้ทรงทำลาย เมืองของพวกเขาด้วยพายุใหญ่
คัมภีร์กุรอาน 89:6-14 กล่าวถึงอ๊าดว่า:
เจ้าไม่เห็นดอกหรือว่า พระเจ้าของเจ้ากระทำต่อพวกอ๊าด [ต่อ] อิร็อม พวกมีเสาหินสูงตะหง่าน ซึ่งเยี่ยงนั้นมิได้ถูกสร้างตามหัวเมืองต่าง ๆ อย่างไร? และ [ต่อ] พวกซะมูดผู้สกัดหิน ณ หุบเขาอย่างไร? และ [ต่อ] ฟิรเอาน์ เจ้าแห่งหมุดตรึงเสาเต็นท์อย่างไร? บรรดาผู้ละเมิดเหล่านั้นตามหัวเมืองต่าง ๆ แล้วก่อความเสียหายอย่างมากมายในหัวเมืองเหล่านั้น ดังนั้นพระเจ้าของเจ้าจึงกระหน่ำการลงโทษนานาชนิดบนพวกเขา แท้จริงพระเจ้าของเจ้านั้นทรงเฝ้าดูอย่างแน่นอน
ว่ากันว่า นบีฮูดและบรรดาผู้ศรัทธาของท่านได้หลบหนีจากภูมิภาคนี้และตั้งถิ่นฐานใหม่ในฮัฎเราะห์เมาต์ (ในเยเมนปัจจุบัน) และพื้นที่โดยรอบ ตามธรรมเนียมกล่าวกันว่าหลุมฝังศพของท่านตั้งอยู่ที่นั่นจนถึงทุกวันนี้ จากการศึกษาของอิสลาม บุตรหลานของนบีฮูดคือบรรพบุรุษของชาวอาหรับบริสุทธิ์ (العرب العاربة)
เงื่อนผูกรั้ง

เงื่อนผูกรั้ง ( Tarbuck Knot ) ใช้ผูกแทนสายเต็นท์ยึดเสาธงเพื่อกันล้ม ใช้รั้งต้นไม้ เป็นเงื่อนเลื่อนให้ตึงและหย่อนได้ตามต้องการ
ประโยชน์

ใช้ยึดเสาเต็นท์ เสาธง สมอบก
ใช้ผูกกับห่วงต่าง ๆ
เขามาเชงเม้งข้าง ๆ หลุมผมครับ

| เขามาเชงเม้งข้าง ๆ หลุมผมครับ |
| --- | --- |

ประเภท: ละครชุด (ซีรีส์)
สร้างโดย: จีเอ็มเอ็ม แกรมมี่ จีเอ็มเอ็มทีวี ไลน์ ประเทศไทย
เค้าโครงจาก: เขามาเชงเม้งที่ข้าง ๆ หลุมผมครับ โดย larza
กำกับโดย: นพณัช ชัยวิมล
แสดงนำ: ปราชญา เรืองโรจน์ ภวัต จิตต์สว่างดี
ดนตรีแก่นเรื่องเปิด: ให้รักปรากฏตัว - ตรัย ภูมิรัตน
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 8 ตอน
การผลิต
ผู้อำนวยการสร้าง: สถาพร พานิชรักษาพงศ์
ความยาวตอน: 75 นาที
ออกอากาศ
เครือข่าย: ไลน์ทีวี จีเอ็มเอ็ม 25 (รีรันทางโทรทัศน์)
ออกอากาศ: 28 กุมภาพันธ์ - 25 เมษายน พ.ศ. 2562
เขามาเชงเม้งข้าง ๆ หลุมผมครับ เป็นละครชุด ในโครงการพิเศษของแอปพลิเคชัน ไลน์ทีวี โดยบริษัท ไลน์ คอมพานี (ประเทศไทย) จำกัด ผลิตโดย จีเอ็มเอ็มทีวี โดยมีเค้าโครงมาจากนิยาย เขามาเชงเม้งที่ข้าง ๆ หลุมผมครับ ของ larza  ออกอากาศทุกวันพฤหัสบดี เวลา 20.00 น. ทางไลน์ทีวี เริ่มตอนแรกวันที่ 28 กุมภาพันธ์ 2562
ละครได้รับรางวัลคมชัดลึก อวอร์ดครั้งที่ 16 สาขาละครและซีรีส์ไทยยอดนิยม
รายชื่อนักแสดง > นักแสดงนำ

ปราชญา เรืองโรจน์ รับบท วงศกร ธนะรุ่งสิริ (เมษ)
ภวัต จิตต์สว่างดี รับบท ธันวา/ธัญกร (วัยรุ่น)
ณัฐพัชร์ นิมจิรวัฒน์ รับบท ธันวา/ธัญกร (วัยเด็ก)
วชิรวิชญ์ เรืองวิวรรธน์ รับบท ปริ๊นซ์
หฤษฎ์ ชีวการุณ รับบท กอล์ฟ (เขียวเข้ม)
สโรชา บุรินทร์ รับบท ปรายฟ้า ธนะรุ่งสิริ
สุทธาทิพย์ วุฒิชัยประดิษฐ์ รับบท องุ่น
ชนกันต์ อาพรสุทธินันธ์ รับบท เฮียเจ๋ง
สุเชาว์ พงษ์วิไล รับบท ตาของปรายฟ้า/อาของเมษ
อมตา ปิยะวานิชย์ รับบท ป้านอม
อินทิรา เจริญปุระ รับบท ขวัญ (แม่ของธันวา)
ภัทรานิษฐ์ ลิ้มปติยากร รับบท ขวัญ (วัยรุ่น)
รายชื่อนักแสดง > นักแสดงรับเชิญ

ศิวกร เลิศชูโชติ รับบท ชิน
ชยกร จุฑามาศ รับบท เจเจ
ชยพล จุฑามาศ รับบท เอเจ
การวิจารณ์

ละครมีฉากการเปิดเผยอัตลักษณ์ทางเพศของตน คือฉากที่ธันวาบอกแม่ว่าเขาอาจจะชอบเพศเดียวกัน อะเดย์ วิจารณ์ฉากนี้ว่า "สร้างความหนักหน่วงทางอารมณ์มากพอให้รู้สึกว่าการ come out ยังคงเป็นเรื่องต้องห้ามในสังคม"
เพลงประกอบ

ให้รักปรากฏตัว - ตรัย ภูมิรัตน
อธิษฐาน - สุนิตา ลีติกุล
ฝันไป...หรือเปล่า  - แอน ธิติมา
อย่างไรก็รัก - ปฏิภาณ ปฐวีกานต์
เพิ่งเข้าใจ - เจตริน วรรธนะสิน
รักเธอได้ไหม - ทาทา ยัง
ฝากไว้ได้ไหม - ทีน เอต เกรด เอ
พรุ่งนี้จะไปกับเธอ - สุนิตา ลีติกุล
อยากมอง - ตอง ภัครมัย
เช้าไม่กลัว - ลีโอ พุฒ
ไม่รัก...ก็บ้า - ปฏิภาณ ปฐวีกานต์
ไม้วิเศษ - ปฏิภาณ ปฐวีกานต์
นอนไม่หลับ - ซาซ่า
ดาวกระดาษ - ปนัดดา เรืองวุฒิ
เพื่อเธอ...ตลอดไป - อินคา
ความทรงจำ - แอม เสาวลักษณ์
ฉันจะจำเธอแบบนี้ - สุนิตา ลีติกุล
หลับตา (โต๋) - นูโว
เก็บไว้ - คูณสามซูเปอร์แก๊งค์
รักเธอสุดหัวใจ - ก้องสหรัฐ
ความทรงจำ - เเอม เสาวลักษณ์
แหล่งข้อมูลอื่น

เขามาเชงเม้งข้าง ๆ หลุมผมครับ ที่ไลน์ทีวี
เขามาเชงเม้งข้าง ๆ หลุมผมครับ ที่สยามโซน
เค็นอิจิ เอ็นโด

| เค็นอิจิ เอ็นโด |
| --- | --- |
เกิด:  (1961-06-28) 28 มิถุนายน ค.ศ. 1961 (63 ปี) 遠藤 憲一  แขวงชินางาวะ, โตเกียว, ประเทศญี่ปุ่น
ส่วนสูง: 1.82 เมตร (5 ฟุต 11 1⁄2 นิ้ว)
อาชีพ: นักแสดง, นักเขียน
ปีที่แสดง: ค.ศ. 1979 – ปัจจุบัน
ผลงานเด่น: เอบินะ ทากาชิ – หมอซ่าส์พันธุ์เอ็กซ์ (2012-2021) ทากูจิ อิจิกูระ – ไขคดีจิตสัมผัส (2014) ไทซัน มูโต – นายกสลับร่าง (2015)
สังกัด: EN's Tower
ฐานข้อมูล
IMDb
เค็นอิจิ เอ็นโด (ญี่ปุ่น: 遠藤 憲一; โรมาจิ: Endo Kenichi; 28 มิถุนายน ค.ศ. 1961 – ) เป็นนักแสดงชายและนักเขียนชาวญี่ปุ่น
ผลงาน > ภาพยนตร์

Dead or Alive 2: Birds (2000), Kōhei
Family (2001)
Agitator (2001)
Visitor Q (2001), Kiyoshi Yamasaki
The Guys from Paradise (2001), Toshiyuki Unno
Deadly Outlaw: Rekka (2002)
Sabu (2002), Giichi
Kikoku (2003), Sorimachi
The Man in White (2003), Niimi
Tokusou Sentai Dekaranger The Movie: Full Blast Action (2004), Algolian Volger
Nobody Knows (2004), Kyōbashi
The Great Yokai War (2005), Ōtengu
Cromartie High - The Movie (2005), Pootan
Azumi 2 (2005), Kinkaku
Origin: Spirits of the Past (2006), Shunack
Big Bang Love, Juvenile A (2006), assistant police inspector
Nihon Chinbotsu (2006), Shinichirō Nakata
Memories of Tomorrow (2006), Hasegawa
Taitei no Ken (2007), Gonzō
Like a Dragon (2007)
Crows Zero (2007), Jōji Yazaki
SS (2008), Kurihara
20th Century Boys 1: Beginning of the End (2008)
20th Century Boys 3: Redemption (2009)
Crows Zero 2 (2009), Jōji Yazaki
Railways (2010), Yoshiki Kawahira
The Raid 2 (2014), Gotō
Kiyamachi Daruma (2015), Shigeo Katsuura
Galaxy Turnpike (2015)
ผลงาน > ละครโทรทัศน์

Ninja Sentai Kakuranger (1994), Prince Junior
Kōshōnin (2003)
Lion-Maru G (2006), Junior
สงครามชีวิตอิคคิ (2009)
Teppan (2010–2011), Jō Murakami
Andō Lloyd: A.I. knows Love? (2013), Isaku Ashimo
หมอซ่าส์พันธุ์เอ็กซ์ (2013-2021), Ebina Takashi
Yamegoku: Yakuza Yamete Itadakimasu (2015), Isao Tachibana
นายกสลับร่าง (2015), Taisan Mutō
Dr.Rintarō (2015), Shigeto Araki
Sanada Maru (2016), Uesugi Kagekatsu
Montage (2016), Jirō Sekiguchi
ผลงาน > วิดีโอเกมส์

Yakuza 4 (2010)
แหล่งข้อมูลอื่น

เว็บไซต์ทางการ
EN's tower
เค็นอิจิ เอ็นโด ที่เอกซ์ (ทวิตเตอร์)
เค็นอิจิ เอ็นโด ที่อินเทอร์เน็ตมูวีเดตาเบส
| ด ค กหมอซ่าส์พันธุ์เอ็กซ์ |
| --- | --- |
ฤดูกาล: ฤดูกาลที่ 1 ฤดูกาลที่ 2 ฤดูกาลที่ 3 ฤดูกาลที่ 4 ฤดูกาลที่ 5 ฤดูกาลที่ 6 ฤดูกาลที่ 7
นักแสดง: เรียวโกะ โยเนกูระ โทกุ คิชิเบะ ยูกิ อูจิดะ โทชิยูกิ นิชิดะ มาซาโนบุ คัตสึมูระ โคซูเกะ ซูซูกิ เค็นอิจิ เอ็นโด
ตัวละคร ตอน
สวอนส์

| สวอนส์ |
| --- | --- |
การแสดงสดของวงที่วอร์ซอว์ในเดือนธันวาคม 2010. จากซ้ายไปขวา: คริสโตฟ ฮาห์น เล่นกีตาร์นั่งตัก ไมเคิล จิรา เล่นกีตาร์ ธอร์ แฮร์ริส เล่นเครื่องกระทบ คริสโตเฟอร์ พราฟดิกา เล่นเบส และนอร์แมน เวสต์เบิร์ก เล่นกีตาร์ ฟิล พูลีโอ เล่นกลองอยู่หลังกลองชุด

เว็บไซต์: younggodrecords.com
สวอนส์เป็นวงดนตรีเอกซ์เพอร์ริเมนทอลร็อก สัญชาติอเมริกันที่ก่อตั้งขึ้นในปี 1982 โดยนักร้องนักแต่งเพลงและนักดนดรีชื่อว่าไมเคิล จิรา วงนี้นับว่าเป็นวงดนตรีในเครือของกลุ่มดนตรีแนวโนเวฟไม่กี่วงที่ยังคงดำรงอยู่ได้เป็นเวลานาน และเป็นวงเดียวที่สามารถอยู่ได้นานถึงสามทศวรรษ วงนี้เป็นที่รู้จักจากการที่มีการพัฒนาดนตรีของดนเองไปในทิศทางต่าง ๆ ในหลายแนว เช่น นอยส์ร็อก โพสต์พังก์ อินดัสเทรียล และโพสต์ร็อก ในช่วงระยะแรกนั้น พวกเขาเป็นที่รู้จักในฐานะวงที่มีดนตรีอันเข้มข้นและรุนแรง และคำร้องที่เต็มไปด้วยความเกลียดชังเผ่าพันธุ์มนุษย์ โดยในปี 1986 นักร้องหญิงชื่อว่าจาร์โบได้เข้ามาร่วมวง ทำให้แนวเพลงของวงเริ่มมีการเปลี่ยนแปลงจากโนเวฟมาเป็นกอทิกร็อก แล้วจากนั้นจึงกลายเป็นโพสต์พังก์และโพสต์ร็อก เธอได้กลายเป็นสมาชิกประจำของวงร่วมกับจิราและมือกีตาร์นอร์แมน เวสต์เบิร์กจนกระทั่งยุบวงในปี 1997 หลังจากที่มีการวางแผงอัลบั้มซาวด์แทร็กส์ทูเดอะไบลนด์
ตั้งแต่ปี 1990 ผลงานทั้งหมดของสวอนส์ได้ถูกเผยแพร่โดยค่ายยังก็อดส์เรคอร์ดสที่จิราเป็นผู้ก่อตั้งเอง
ในปี 2010 จิราได้กลับมาตั้งวงใหม่โดยที่ไม่มีจาร์โบ พร้อมกับได้มีการจัดเดินสายแสดงสดไปทั่วโลก  โดยที่พวกเขาได้ออกอัลบั้มไปทั้งหมดสี่อัลบั้ม ซึ่งผลงานชุดไตรภาคอย่างเดอะเซียร์ (The Seer) ทูบีไคนด์ (To Be Kind) และเดอะโกลว์อิงแมน (The Glowing Man) ล้วนได้รับคำชื่นชมล้นหลาม โดยหลั งจากที่วงนั้นได้ถูกพักในปี 2017 ในปี 2019 จิราได้ออกอัลบั้มใหม่ ลีฟวิงมีนนิง
ประวัติ > อิทธิพลเบื้องต้น

ไมเคิล จิราได้กล่าวว่า "หงส์" คือคำที่จำกัดความของดนตรีที่เขาต้องการทำมากที่สุด   โดยเหตุผลว่า "หงส์เป็นสิ่งมีชีวิตที่มีรูปร่างที่งดงาม ที่มาด้วยนิสัยอันเกรี้ยวกราดรุนแรง "
สมาชิกรุ่นแรกของสวอนส์นั้นประกอบไปด้วยจิราเป็นมือเบสและร้องนำ โจนาธาน เคนเล่นกลอง ซู ฮาเนลเล่นกีตาร์ โมโจเล่นเครื่องกระทบ โดยในช่วงนี้วงยังมีมือเบสคนที่สองที่หมุนเวียนแยู่กับวงเป็นระยะสั้นๆ ได้แก่ แดน บรอวน์ จอน เทสส์เลอร์(เล่นเครื่องกระทบและลูปเทปด้วย)และเธอร์สตัน มัวร์ที่ต่อมาจะออกจากวงไปก่อตั้งวงโซนิกยูท    ผลงานชุดเดียวของวงที่มีฮาเนลอยู่ในรายชื่อผู้ร่วมสร้างสรรค์คือผลงานชุดรวมเพลง บอดีทูบอดี, จ็อบทูจ็อบ (Body to Body, Job to Job) แต่ทั้งนี้ ในอัลบั้มไม่ได้ระบุว่าเธอเล่นเพลงใด เคนได้กล่าวว่า "ซูเป็นนักกีตาร์ที่น่ากลัวที่สุดที่เราเคยได้พบเจอในนิวยอร์ก เธอเป็นคนที่น่าเหลือเชื่อสุดๆ "
ในเวลาต่อมาฮาเนลได้ถูกแทนที่โดยบ็อบ เพซโซลา   ผู้และในช่วงนั้นก็ได้มีนักแซกโซโฟนชื่อแดเนียล กัลลี-ดัวนีจากวงอาวอง-การ์ดชื่อทรานส์มิชชันเข้ามาร่วมวงด้วย  ในปี 1982 สวอนส์ได้ออกผลงานอีพีชุดแรกที่ตั้งตามชื่อวง ซึ่งผลงานอีพีชุดนี้มีความแตกต่างทางด้านดนตรีจากผลงานในช่วงต่อๆ ไปของวง โดยนักวิจารณ์ได้กล่าวว่าเสียงกีตาร์ที่เน้นหนักไปในการทำให้เสียงแตกทำให้นึกถึงวงโพสต์พังก์เช่นวงจอยดิวิชัน  แต่ในเวลาต่อมา ดนตรีของวงก็ได้เปลี่ยนไปเป็นการเล่นคอร์ดแบบซ้ำไปซ้ำมาแบบบลูส์ ในขณะที่อิทธิพลของดนตรีแจ๊สและจังหวะอันแปลกประหลาดที่เป็นเอกลักษณ์ของดนตรีโนเวฟในช่วงปลายทศวรรษ 1970 ก็ได้ค่อยๆ จางหายไปหลังจากมีการออกอัลบั้มชุดที่สอง ค็อป  ในปี 1984
ประวัติ > รูปแบบดนตรีในช่วงต้น

เคนได้เปรียบเทียบสวอนส์กับตำนานบลูส์อย่างเชสเตอร์ เอร์เน็ตต์ หรือที่รู้จักกันในชื่อฮาวลินวูลฟ์  เพราะเพลงของพวกเขานั้นมักจะมีการตั้งฐานมาจากการเล่นริฟฟ์เพียงริฟฟ์เดียว  เพลงของเบอร์เน็ตต์บางเพลงโดยเฉพาะเพลงที่เบอร์เน็ตต์เขียนเองนั้นมีโครงสร้างและคุณภาพที่คล้ายคลึงกัน ดนตรีในช่วงแรกของพวกเขาถูกตรึงโดยเสียงกีตาร์ที่ช้าและกดดัน พร้อมกับการตีกลองที่ดุดันและหนักหน่วง และคำร้องที่น่ากลัว เต็มไปด้วยความเกลียดชังและรุนแรงของจิรา (ที่เขาได้รับแรงบันดาลใจจากฌอง เกเนต์และมาร์กี เดอ ซาด) ที่มักจะตะโกนหรือกระทั่งเหห่าในขณะทำหน้าที่นักร้องนำ นักวิจารณ์ได้กล่าวว่าดนตรีในช่วงแรกของสวอนส์นั้น "ก้าวร้าวเกินคำบรรยาย"
ฟิลธ์ (Filth, 1983) คือสตูดิโออัลบั้มชุดแรกของวง มีความโดดเด่นในการตีกลองที่"กัดกร่อน"และมักจะเปลี่ยนจังหวะอยู่บ่อยครั้ง ร่วมด้วยการเล่นดนตรีที่เหมือนกับการเล่นดนตรีเฮฟวีเมทัลในระดับความเร็วต่ำสุด นักวิจารณ์บางคนได้กล่าวว่าสวอนส์เป็นเหมือน"สิ่งใหม่ที่ไม่เคยมีมาก่อนในดนตรี"  ฟิลธ์ เป็นอัลบั้มชุดแรกที่มีนักกีตาร์นอร์แมนเวสต์เบิร์ก ผู้ซึ่งจะมีบทบาทสำคัญในวง และจะปรากฏในอัลบั้มสตูดิโอทุกอัลบั้มถนอกจากชุดเลิฟออฟไลฟ์
อัลบั้มชุดที่สองค็อป (Cop) และอีพียังก็อด (Young God)ถูกปล่อยออกมาในปี 1984   โดยเดิมที่นั้นยังก็อด ยังเป็นผลงานที่ไม่ได้มีการตั้งชื่อเอาไว้ ทำให้มีการตั้งชื่อกันเองในหมู่แฟนเพลง เช่น "ไอครอวล์ด (I Crawled)" หรือชื่ออันฉาวโฉ่อย่าง "เรปปิงอะสเลฟ (Raping A Slave)"  อีพีชุดนี้มักจะถูกสับสนกับอัลบั้มชุดแรกของพวกเขา  โดยค็อปยังคงความหนักหน่วงแบบที่ฟิลธ์เคยมี ในยุคนี้สวอนส์มีจิราร้องนำ เวสต์เบิร์กเล่นกีตาร์ แฮร์รี ครอสบีเล่นกีตาร์เบสร่วมกับจิรา และโรลี มอซิมันน์เล่นกลอง  โดยในช่วงนี้ เสียงร้องของจิราได้เปลี่ยนไปเล็กน้อย โดยได้ปรากฎการร้องแบบไพเราะและช้าลง แม้ว่าเสียงคำรามดุดันจะยังคงอยู่ก็ตาม  บางเพลงในอีพีโดยเฉพาะ "ยังก็อด" และ "ไอครอวล์ด" ได้ปรากฎทำนองร้องไว้อยู่ ซึ่งในเวลาต่อมานั้นจะปรากฎมากขึ้นในผลงานในอนาคต
ประวัติ > การแสดงสด

หนึ่งในเครื่องหมายการค้าของช่วงแรก ๆ ของสวอนส์คือ การเล่นดนตรีด้วยเสียงดังสนั่นหวั่นไหว จนทำให้เกิดเหตุการณ์ที่มีตำรวจเข้ามาหยุดงานแสดงหลายครั้ง ตัวจิราเองก็มีชื่อเสียงอื้อฉาวจากการที่เขามักมีปัญหากับผู้ชมอยู่เป็นประจำ ดังเช่นการเหยียบนิ้วมือผู้ชมที่เกาะกับเวที หรือการดึงผมของผู้ชมที่ถูกจับได้ว่าโยกศีรษะขณะรับชม พฤติกรรมเช่นนี้ได้กลายเป็นสิ่งที่จิราชิงชังในเวลาต่อมา  และเป็นสาเหตุหนึ่งที่ทำให้เจ้าตัวได้ตัดสินใจยุบวงในปี 1997
หลังจากที่มีการรวมวงกลับมาใหม่ จิราได้พยายามคงความเข้มข้นหนักแน่นในการแสดงของวง โดยได้กล่าวว่าการแสดงสดของสวอนส์นั้น "ทั้งยกระดับจิตวิญญาณและทำลายร่างกายในเวลาเดียวกัน" ทันที โดยบางครั้งเขาก็ปิดเครื่องปรับอากาศก่อนที่วงจะแสดง และเปรียบเทียบประสบการณ์กับกระท่อมเหงื่อ (Sweat Lodge) ซึ่งเป็นสถานที่ที่มีไว้เพื่อประกอบพิธีทางศาสนาของชาวอเมริกันกลุ่มแรก
ประวัติ > การเปลี่ยนแนวเพลง (1986-1988)

ในปี 1986 นักร้องและมือคีย์บอร์ดหญิงชื่อจาร์โบได้เข้าร่วมเป็นสมาชิกวง โดยเมื่ออัลบั้มชุดที่สามกรีด(Greed) ได้ออกวางขาย การปรากฏตัวของเธอทำให้ดนตรีของวงเริ่มช้าลง และลดความโจ่งแจ้งในด้านความรุนแรงของเนื้อหา
กรีด ยังเป็นอัลบั้มแรกของมือเบสอัลจิส คีซิส ซึ่งต่อมาจะอยู่ในฐานะสมาชิกระยะยาวของวง อัลบั้มนี้ไม่ได้มีความโหดเหี้ยมหรือเสียงดังเหมือนผลงานชุดก่อน ๆ แต่ก็ยังถือว่าเป็นอัลบั้มที่น่าขนลุกและมืดมน ไม่ถึงหนึ่งเดือนต่อมา วงได้ล่อยอัลบั้มที่เป็นดั่ง "อัลบั้มแฝด" อย่างโฮลีมันนี (Holy Money) ซึ่งเป็นอัลบั้มแรกที่จาร์โบมีเพลงร้องนำด้วย โฮลีมันนีเป็นอัลบั้มแรกของสวอนสฺ์ที่รวมองค์ประกอบอคูสติกเข้าไว้ด้วยกัน โดยเฉพาะเพลงความยาวแปดนาทีที่ชื่อว่า "อะนาเธอร์ยู (Another You)" และยังเป็นอัลบั้มแรกที่วงเริ่มใช้ ฮาร์โมนิกาแบบบลูส์ อัลบั้มนี้ยังเป็นจุดเริ่มต้นของการนำเสนอธีมทางศาสนาในเพลง "อะแฮงกิง(A Hanging)" ที่มาพร้อมด้วยเสียงคล้ายกับกอสเปลของจาร์โบ
ผลงานชุดที่ห้า ชิลเดร็นออฟก็อด (Children of God, 1987) ขยายบทบาทของจาร์โบให้มากขึ้น โดยเธอทำหน้าที่เป็นตัวช่วยให้กับจิราในกาลเล่าเรื่องราวความทุกข์ทรมานทรมานและความอัปยศอดสู  เนื้อหาในอัลบั้มนี้มักมีการกล่าวถึงและตีความศาสนาในด้านต่างๆ จิรากล่าวว่าเขาไม่ได้มีความตั้งใจทีจะเยาะเย้ยหรืออ้าแขนรับศาสนา แต่เขาสนใจในอำนาจที่มีจากคำกล่าวและความหน้าซื่อใจคดของผู้นำหลายคนในองค์กรศาสนามากกว่า
บางเพลงเช่น "บิวติฟูลไชลด์ (Beautiful Child)" ยังคงรักษาสไตล์การร้องแบบยุคแรกเริ่ม แต่หลายเพลงในอัลบั้มนั้นเริ่มออกค่อนข้างเชื่องแล้ว ยกตัวอย่างเช่นเพลงบาโรกป็อป "อินมายการ์เด็น (In My Garden)" ยกระดับมิติพิเศษด้วยเปียโน (เคยใช้ก่อนหน้านี้บนเพลง "ฟูล (Fool)" และ "ซีลด์อินสกิน (Sealed in Skin)" เพื่อจุดประสงคืในการทำให้เพลงมืดมนขึ้น) และกีตาร์อะคูสติก เนื้อหาในอัลบั้มนี้มักเกี่ยวข้องกับเริ่มศาสนาหรือความรัก ดังเช่นในเพลง "เซ็กส์, ก็อด, เซ็กส์ (Sex, God, Sex)" (ที่มีเบสหนักเหมือนกับเพลงแนวเมทัล มีริฟฟ์แบบบลูส์และเสียงร้องแบบกอสเปล) "บลัดแอนด์ฮันนี (Blood and Honey)" ( เพลงบัลลาดที่มีกลิ่นแบบโพสต์ร็อคยุคต้น) และ "ไบลนด์เลิฟ (Blind Love)" (เพลงยาวที่มีการสลับกันระหว่างเสียงร้องไร้โทนของนักร้องกับดนตรีที่สื่อถึงความรุนแรง) จิราถือว่าอัลบั้มชุดนี้เป็นจุดเปลี่ยนสำคัญของวง [ต้องการอ้างอิง]
ประวัติ > ปีต่อ ๆ มา (1988-1997) > แยกวง

ด้วยเหตุผลเรื่องเวลาและความต้องการที่จะสร้างสรรค์ผลงานกับคนกลุ่มอื่น จิราตัดสินใจที่จะยุบวงด้วยอัลบั้มสตูดิโออัลบั้มและทัวร์รอบโลกครั้งสุดท้าย ซาวด์แทร็กสฟอร์เดอะไบลนด์ (Soundtracks for the Blind, 1996)  เป็นอัลบั้มคู่ที่มีการบันทึกภาคสนามของจาร์โบ เพลงทดลอง ซาวด์สเคปแบบดาร์กแอมเบียนท์ อินดัสเทรียล มหากาพย์โพสต์ร็อค และเสียงกีตาร์อะคูสติก อัลบั้มนี้มีแนวคิดว่าเป็นเหมือน "อัลบั้มประกอบภาพยนตร์ที่ไม่มีอยู่จริง เป็นดั่งภาพยนตร์สำหรับผู้พิการทางสายตา"
ซาวด์แทร็กสฟอร์เดอะไบลนด์ ได้รับการยกย่องจากหลายสำนักให้เป็นผลงานที่ดีที่สุดของวง และอยู่ในรายชื่ออัลบั้มที่ดีที่สุดของทศวรรษ 1990 หรือแม่กระทั้่งในรายชื่ออัลบั้มที่ยิ่งใหญ่ที่สุดตลอดกาล ณ เดือนมิถุนายน 2020 อัลบั้มนี้ได้รับการจัดอันดับที่ 94 จากเว็บไวต์เรตยัวร์มิวสิก ในการจัดอันดับอัลบั้มที่ดีที่สุดตลอดกาล
ในปี 1998 อัลบั้มแสดงสดสวอนส์อาร์เดด (Swans Are Dead) ได้รับการปล่อยตัว อัลบั้มนี้ประกอบด้วยการบันทึกสดจากทัวร์ของพวกเขาในปี 1995 และ 1997 ในการให้สัมภาษณ์ จิราเปิดเผยว่ามีเนื้อหาสดเพิ่มเติมที่อาจมีการเปิดตัวในอนาคต เขาอธิบายว่าการบันทึกอาคิโอะเหล่านี้เป็น "ค่อนข้างมหัศจรรย์"
ประวัติ > ช่วงหลังจากแยกวง และการกลับมารวมวงใหม่ (2540- ปัจจุบัน) > การหยุดพักในปี 2018 และกลุ่มสมาชิกหมุนเวียน

หลังจากหยุดพักนานเกือบหนึ่งปีจากสวอนส์ จิราได้ประกาศทัวร์สั้น ๆ เกี่ยวกับผลงานใหม่ของวงโดยแสดงสดไปตามแนวชายฝั่งตะวันตกของสหรัฐอเมริกา ซึ่งเริ่มต้นในเดือนกันยายน 2018 พร้อมกับมือกีตาร์นอร์แมน เวสต์เบิร์ก พร้อมการบันทึกอัลบั้มใหม่ที่เบอร์ลิน ในเดือนกุมภาพันธ์ 2019  อัลบั้มที่ชุดที่สิบห้าของวง ได้ถูกนำร่อง  โดยอัลบั้มจัดหาทุนอีกชุดอย่าง ว็อทอิสดิส? (What Is This? ) โดยวางจำหน่ายในเดือนมีนาคม 2019  หลังจากนั้น ได้มีการโพสต์อัปเดตระหว่างมิถุนายนและสิงหาคม 2019 ที่ยืนยันว่าจะมีการบันทึกอัลบั้มเต็มและมิกซ์เพลง   ในวันที่ 5 กันยายน อัลบั้มได้รัการประกาศชื่อว่า ลีฟวิงมีนนิง (Leaving Meaning) และเพลงชื่อ "อิสต์คัมมิงอิตสเรียล (It's Coming It 's Real)"  ตัวอัลบั้มเองได้รับการเปิดตัวเมื่อวันที่ 25 ตุลาคม
ในทัวร์ครั้งล่าสุด ได้มีการประกศให้ แลร์รี มัลลินส์ และมือเบสโยโย รอหม์ เป็นสมาชิกเดินสาย
สไตล์ดนตรีและอิทธิพล

ดนตรีของสวอนส์มีการเปลี่ยนแปลงอย่างมากในช่วงหลายทศวรรษที่ผ่านมา แต่โดยทั่วไปดนตรีของพวกเขามักจะมืดมน   และ "สื่อถึงวันสิ้นโลก",  และมักจะมุ่งเน้นไปที่รูปแบบของอำนาจ ศาสนา เพศ และความตาย  โดยมักจะมีการทดลองสิ่งใหม่ๆ ในดนตรีของพวกเขาอยู่เสมอ   นิตยสารสปินได้กล่าวว่า วงนี้แสดงให้เห็นถึง "ความสามารถในการถ่ายทอดความรุนแรงอันไร้สาระของสภาพมนุษย์ให้เป็นดนตรีที่น่าตื่นเต้นและรุนแรงในเวลาเดียวกันอย่างไม่มีใครเทียบได้"
ผลงานในช่วงแรกของพวกเขาหยั่งรากในดนตรีโนเวฟที่กำลังจางหายจากมหานครนิวยอร์ก ดนตรีของวงได้รับชื่อเสียงจากการที่พวกเขาเล่นดนตรีไปด้วยความก้าวร้าวอย่างยิ่ง ซึ่งไมเคิล จิราได้กล่าววาพวกเขากำลังพยายาม "ถอดองค์ประกอบสำคัญของสิ่งที่เราพิจารณาว่าเป็นส่วนหนึ่งของดนตรีร็อก"  เดอะการ์เดียน กล่าวว่า "เป็นดนตรีที่จังหวะที่เน้นจังหวะรุนแรงสั่นไหวที่กระจายในหลายแนวเพลง ทั้งโพสต์พังก์ อินดัสเทรียล ดูมเมทัล อาวองมินิมัลลิซึมและ บลูส์; ซึ่งก็มักจะเข้ากับคำร้องที่เน้นในแนวคิดสูญนิยม การต่อต้านแนวคิดการมีลูก และอัตถิภาวนิยม ... ที่ถูกร่ายออกมาราวกับว่าตนเป็นศาสนพยากรณ์ "  ดนตรีในช่วงนี้เป็นการผสมผสานของดนตรีอินดัสเทรียล  และนอยส์ร็อก  เชื่อกันว่าดนตรีของวงนี้มีอิทธิพลต่อการเกิดขึ้นของไกรนด์คอร์และสลัดจ์เมทัล  ต่อมาในช่วงทศวรรษ 1980 ดนตรีของสวอนส์ได้เริ่มรวมองค์ประกอบที่ไพเราะและสลับซับซ้อนมากขึ้น โดยเฉพาะอย่างยิ่งนับตั้งแต่การเปิดตัวของจาร์โบในฐานะนักแต่งเพลงในอัลบั้มชิลเดร็นออฟก็อดในปี 1987  ในขณะเดียวกันก็ยังการรักษาความไม่ประสมสอดคล้องกันอยู่ จากนั้นพวกเขายังได้พัฒนาดนตรีไปยังแนวเพลงต่าง ๆ เช่น โพสต์พังก์  โกธิคร็อก นีโอโฟล์ก ไซเคเดลิกร็อก  และอาร์ตร็อก  อัลบั้มสุดท้ายของพวกเขาก่อนที่จะยุบวงอย่างซาวด์แทร็กสฟอร์เดอะไบลนด์ เป็น อัลบั้มคู่ที่เน้นบรรยากาศแบบแนวโพสต์ร็อก   โดรน  และดาร์กแอมเบียนต์  นับตั้งแต่ก่อตั้งขึ้นใหม่ในปี 2010 พวกเขายังคงเล่นดนตรีโพสต์ร็อค พร้อมกับโดรนและนอยส์ร็อก อัลบั้มคู่สามอัลบั้มของพวกเขา(เดอะเซียร์ ทูบีไคนด์และเดอะโกลว์อิงแมน)ได้รับเสียงชื่นชมอย่างกว้างขวาง โดยผลงานในช่วงนี้มักจะมีผลงานเพลงที่มีความซับซ้อน เน้นบรรยากาศและมีความยาวมาก โดยบางเพลงในยุคนี้อาจมีความยาวถึงยี่สิบถึงสามสิบนาที
สวอนส์ได้รับการยอมรับว่าเปธิพลต่อวงเอกซ์ตรีมเมทัลหลายวงและนักดนตรีร็อกหลายคน ดังเช่นสมาชิกของวง นาปาล์มเดธ  ก็อดเฟล็ช  เมลวินส์ นิวรอซิส เนอร์วานา  ทูล  มายดายอิงไบรด์  เลวีอาธาน  วีกกลิง  คาเนท ลิทูร์จี  เทรโพเนมพาล  และคาร์ซีทเฮดเรสท์
สมาชิก

ธอร์ แฮร์ริส (หลังจิรา)
นอร์แมน เวสต์เบิร์ก
ฟิล พูลีโอ
คริสโตเฟอร์ พราฟดิกา
จาร์โบ
สมาชิก > ปัจจุบัน

ไมเคิล จิรา   - กีตาร์ ร้องนำ (1982-1997, 2010-2017, 2019- ปัจจุบัน)
คริสโตฟ ฮาห์น   - กีตาร์ กีตาร์นั่งตัก (1988–1991, 2010–2017, 2019- ปัจจุบัน)
ธอร์ แฮร์ริส   - กลอง เพอร์คัชชัน ไวบราโฟน ขิมตอก, คีย์บอร์ด (2010–2016, 2017, 2019- ปัจจุบัน)
คริสโตเฟอร์ พราฟดิกา   - กีตาร์เบส (2010-2017, 2019- ปัจจุบัน)
ฟิล พูลีโอ   - กลอง เพอร์คัชชัน ขิมตอก (1995-1997, 2010-2017, 2019- ปัจจุบัน)
พอล วอลฟิสข์   - คีย์บอร์ด (2016–2017, 2019- ปัจจุบัน)
นอร์แมน เวสต์เบิร์ก   - กีต้าร์ ร้องประสาน (1983-1995, 2010-2017, 2019- ปัจจุบัน)
แลร์รี มัลลินส์   - กลอง เมลโลตรอน เครื่องกระทบ ไวบราโฟน ร้องประสาน (1995-1996, 2019- ปัจจุบัน)
โยโย รอห์ม   - กีตาร์เบส ดับเบิลเบส คีย์บอร์ด ร้องประสาน (2019- ปัจจุบัน)
สมาชิก > สมาชิกเดินสาย

เบน ฟรอสต์   - ซินธีไซเซอร์ เมลโลตรอน กีตาร์ (2020- ปัจจุบัน)
ดานา เช็ชเตอร์   - กีตาร์เบส กีตาร์นั่งตัก คีย์บอร์ด (2020- ปัจจุบัน)
สมาชิก > อดีตสมาชิก

แดน บรอว์น – เบส (1982)
บิล บรอนสัน – เบส (1995–1997)
แฮร์รี ครอสบี – เบส (1983–1984)
แอนทอน เฟียร์ – กลอง (1991)
แดเนียล กัลลี-ดัวนี – แซกโซโฟน (1982)
โจ โกลด์ริง – เบส (1995–1997)
โรนัลโด กอนซาเลซ – กลอง (1986–1987)
ซุ ฮาเนล – กีตาร์ (1982)
จาร์โบ – คัย์บอร์ด ร้องนำ ร้องประสาน เปียโน (1984–1997, 2012)
โจนาธาน เคน – กลอง (1982–1983)
อัลจิส คีซิส – เบส (1986–1995)
ซามี คัมพูไลเนน – เบส (1988)
โมโจ – เพอร์คัชชัน ลูปเทป (1982)
เธอร์สตัน มัวร์ – เบส (1982)
เวอร์จิล มัวร์ฟิลด์ – กลอง (1989)
โรลี มอซิมันน์ – กลอง (1983–1984)
อิวาน นาเฮม – กลอง (1982, 1986)
เท็ด พาร์สันส์ – กลอง (1985–1987)
บ็อบ เพซโซลา – กลอง (1982–1983)
บิล รีฟลิน – กลอง (1993–1996; รับเชิญ 2010–2014)
วินนี ซินญอเรลลี – กลอง (1991–1992)
คลินต์ สตีลล์ – กีตาร์ (1990–1997)
จอน เทสส์เลอร์ – เบส เพอร์คัชชัน ลูปเทป (1982)
เจนนี เวด – เบส (1991)
ผลงาน

สตูดิโออัลบั้ม
ฟิลธ์ (Filth, 1983)
ค็อป (Cop, 1984)
กรีด (Greed, 1986)
โฮลีมันนี (Holy Money, 1986)
ชิลเดร็นออฟก็อด (Children of God, 1987)
เดอะเบิร์นนิงเวิลด์ (The Burning World, 1989)
ไวท์ไลท์ฟรอมเดอะเมาธ์ออฟอินฟินิตี (White Light from the Mouth of Infinity, 1991)
เลิฟออฟไลฟ์ (Love of Life, 1992)
เดอะเกรทแอนไนฮิเลเตอร์ (The Great Annihilator, 1995)
ซาวด์แทร็กสฟอร์เดอะไบลนด์ (Soundtracks for the Blind, 1996)
มายฟาเธอร์วิลไกด์มีอัพอะโรปทูเดอะสกาย (My Father Will Guide Me up a Rope to the Sky, 2010)
เดอะเซียร์ (The Seer, 2012)
ทูบีไคนด์ (To Be Kind,  2014)
เดอะโกลว์อิงแมน (The Glowing Man, 2016)
ลีฟวิงมีนนิง (Leaving Meaning, 2019)
แหล่งข้อมูลอื่น

เว็บไซต์อย่างเป็นทางการจาก Jarboe
Official site from Michael Gira and Young God Records
วงนี้ถูกก่อตั้งและนำโดยไมเคิล จิรา ที่ในภาพกำลังแสดงใน แคนซัสซิตี รัฐมิสซูรี ในเดือนกันยายน 2012
ภาพการแสดงสดของวงสวอนส์ที่รวมวงกลับมาใหม่ในทาลลินน์ เดือนพฤษภาคม 2011 จากซ้ายไปขวา: คริสโตฟ ฮาห์น  ธอร์ แฮร์ริส  ฟิล พูลีโอ (หลังกลองชุด)  จิรา  คริส พราฟดิกา  และนอร์แมน เวสต์เบิร์ก
จิราแสดงร่วมกับสวอนส์ในเทศกาลออฟเฟสติวัล ในปี 2012
จิราแสดงร่วมกับสวอนส์ที่สไตลัส มหาวิทยาลัยลีดส์ ในเดือนเมษายน 2013
เฉิน เยเจีย

เฉิน เยเจีย (เกิดเมื่อวันที่ 6 เมษายน ค.ศ. 2001) เป็นนักกีฬาว่ายน้ำจากประเทศจีน เคยเข้าร่วมการแข่งขันกีฬาทางน้ำชิงแชมป์โลก 2017 ประเภทหญิง 1500 เมตร ท่าฟรีสไตล์
เฉิน เยกาง

เฉิน เยกาง เป็นนักยิงธนูกีฬาพาราลิมปิก ได้รับรางวัลประเภทเหรียญทางจากการแข่งขันพาราลิมปิกฤดูร้อน 2008 ที่ปักกิ่ง ประเภทเดี่ยวและทีม
สโมสรฟุตบอลไทยยูเนียน สมุทรสาคร ในฤดูกาล 2560
รายชื่อผู้เล่นชุดฤดูกาล 2017

ยูโร เค้ก ลีก โปร ฤดูกาล 2017 (ไทยลีก 3) ณ วันที่ 15 เมษายน 2560
หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
การซื้อ-ขายนักเตะ > เข้า > การเปิดตลาดซื้อ-ขาย เลกสอง

| วันที่ | ตำแหน่ง | ชื่อ | ย้ายมาจาก |
| --- | --- | --- | --- |
| 4 กรกฎาคม 2560 | MF |  ณัฏฐ์คเณศ จินตภาภูธนสิริ  |  แบงค็อก ยูไนเต็ด (ยืมตัว) |
| 4 กรกฎาคม 2560 | DF |  สุขสยาม ชาญมณีเวช  |  เกษตรศาสตร์ เอฟซี |
| 4 กรกฎาคม 2560 | MF |  รามณรงค์ ยอดจันทร์  |  ซุปเปอร์ พาวเวอร์ สมุทรปราการ |
| 28 มิถุนายน 2560 | DF |  กีรติกรณ์ นิลมาศ  |  ซุปเปอร์ พาวเวอร์ สมุทรปราการ |
| 23 มิถุนายน 2560 | GK |  พรชัย จันทร์อิน |  บีบีซียู |
| 23 มิถุนายน 2560 | GK |  พุทธศาสน์ บุญปก |  ไม่มีสัญญา |
| 20 มิถุนายน 2560 | DF |  สมหมาย ไทยน้อย  |  เกษตรศาสตร์ เอฟซี |
| 20 มิถุนายน 2560 | DF |  ลี จุน กิ  |  พีทีที ระยอง |
| มิถุนายน 2560 | FW |  ติอาโก้ อีเลียส |  เซอตาลซิณโญ |
การแข่งขัน > ยูโร เค้ก ลีก โปร ฤดูกาล 2017 (ไทยลีก 3)

บทความหลัก: ไทยลีก 3 ฤดูกาล 2560